b"\n_START_ARTICLE_\nDvorec Elmau\n_START_SECTION_\nPred 1900\n_START_PARAGRAPH_\nIme Elmau se prvi\xc4\x8d omenja 1395, njegova etimologija pa \xc5\xa1e ni povsem dognana; nejasen je zlasti prvi del, ki se najverjetneje nana\xc5\xa1a na Alm, medtem ko izglasje besede izvira iz besede Aue 'izvir', s \xc4\x8dimer nakazuje mokrotno obmo\xc4\x8dje, ki so ga napajali bli\xc5\xbenji ledeniki. V letu 1542 je tu stala samnja z \xc5\xbeago in gosti\xc5\xa1\xc4\x8dem. Kasnejeje posest kupil Ludvik II. Bavarski, ki se je tod pogosto mudil za svoj rojstni dan in god.\n_START_SECTION_\nPo 1900\n_START_PARAGRAPH_\nSedanji dvorec je bil zgrajen med 1914 in 1916 po na\xc4\x8drtih Carla Settlerja. Naro\xc4\x8dnik je bil Settlerjev zet, pisatelj, filozof in teolog Johannes M\xc3\xbcller, ki je dal dvorec ob denarni podpori grofice Else Waldersee zgraditi za svoje bralce in udele\xc5\xbeence seminarjev, saj stari grad Mainberg za omenjene potrebe ni ve\xc4\x8d zado\xc5\xa1\xc4\x8dal. Zamislil si ga je tudi kot pribe\xc5\xbeali\xc5\xa1\xc4\x8de umetnikov in kulturprotestantov, kjer naj bi le-ti razvijali umetni\xc5\xa1ki dar v \xc4\x8dudoviti naravi ob zgledu starih mojstrov. Po vzponu nacizma je M\xc3\xbcller v strahu pred razlastitvijo 1933 stavbo prepustil Wehrmachtu, ki jo je uporabjal za oddih svojih \xc4\x8dlanov. Ob koncu vojne so ameri\xc5\xa1ke enote v njo namestili poljsko bolni\xc5\xa1nico, kasneje pa bavarska vlada sanatorij za plju\xc4\x8dne bolnike. 1951 je vlada dvorec vrnila M\xc3\xbcllerjevim potomcem, ki so v njem uredili hotel._NEWLINE_Gotovanja priznanih glasbenikov so v dvorcu postala \xc5\xbee ustaljen obi\xc4\x8daj: redno so prihajali \xc4\x8delist Sol Gabetta, klarinetistka Sabine Meyer in dirigent Gidon Kremer, pa violinist Yehudi Menuhin, sopranistka Barbara Hendricks in pianistka Mitsuko U\xc4\x8dida. D\xc5\xbeezist Vladislav Sendecki je januarja 2010 tu posnel svoj 'Klavirski solo piano v Dvorcu Elmau'._NEWLINE_Zgodaj zjutraj 7. avgusta 2005 je hotel prizadel po\xc5\xbear, ki ga je povzro\xc4\x8dila elektri\xc4\x8dna odeja nekdanjega direktorja Duccija Mesirca. Ogenj je skoraj v celoti uni\xc4\x8dil vrhnje nadstropje osrednjega krila, a \xc5\xbertev ni bilo. Hotel je bil po tem temeljito prenovljen."